**Læsi og samskipti**

Börn eru félagsverur sem hafa ríka þörf fyrir samskipti við aðra. Í jákvæðum og uppbyggilegum samskiptum og leik eykst félagsfærni og sjálfsmynd styrkist. Læsi í víðum skilningi þess orðs er mikilvægur þáttur samskipta. Læsi í leikskóla felur í sér að búa yfir þekkingu, leikni og hæfni til að lesa í umhverfi sitt og tjá upplifun sína, tilfinningar og skoðanir á fjölbreyttan hátt. Börn nota ýmsar aðferðir til að tjá sig og eiga samskipti við aðra. Læsistefnu Dals má finna á heimasíðu leikskólans.

**Að koma og fara**

Lögð er áhersla á að taka vel á móti hverju barni og foreldrum þess svo þau finni sig velkomin í leikskólann. Barnið þarf að upplifa öryggi og það viðmót sem það mætir getur haft mikla þýðingu fyrir líðan þess í leikskólanum. Nauðsynlegt er að foreldrar láti kennara vita þegar þeir koma með barnið eða sækja það.

Lögð er áhersla á:

* að tekið sé vel á móti börnum og foreldrum og þau kvödd. að barnið upplifi sig mikilvægt.

**Samverustundir**

Samverustundir gegna mikilvægu hlutverki fyrir félags- og málþroska barna. Efni þeirra er miðað við aldur og þroska þeirra.

Lögð er áhersla á:

* að samverustundir séu á skipulögðum tímum yfir daginn
* að börnin læri að vera bæði í minni og stærri hópum
* að allir eigi notalega stund saman. að læra að taka tillit til annarra
* að lesa, syngja og spjalla saman.

**Hópavinna**

Hópavinna eflir félagsþroska barna og er grundvöllur fyrir góð samskipti, samstarf og vináttu. Börn læra að starfa saman í hópi, litlum eða stórum. Börn sem eru saman í hópi læra að þekkja hvert annað, treysta hvert öðru, taka tillit til hvers annars og virða skoðanir annarra.

Lögð er áhersla á:

* að skipta börnum í hópa eftir aldri og þroska. að styrkja einstaklinginn
* að auka samskiptahæfni

**Málrækt**

Tungumálið er eitt mikilvægasta tæki manna til boðskipta en með því tjá þeir hugsanir sínar, tilfinningar, skoðanir og fyrirætlanir. Í frumbernsku og á leikskólaaldri er lagður grundvöllur að málþroska barnsins. Segja má að málörvun gangi eins og rauður þráður í gegnum allt leikskólastarfið. Mikilvægt er að mál og málörvun greinist ekki frá öðrum uppeldisþáttum og að barn hafi góða málfyrirmyndir.

Lögð er áhersla á:

* að börnin læri að tala vandað íslenskt mál
* að auka orðaforða og framsögn. að börnin tjái hugsanir sínar og tilfinningar
* að vel sé vandað til vals á bókum.

**Spjaldtölvur**

Leggja ber áherslu á samstarf barna í tölvuvinnu og þau séu örvuð til sjálfstæðra vinnubragða. Val á forritum taki mið af uppeldisstefnu leikskólans.